Comandantul grupului ucrainean de trupe "Tavria", Oleksandr Tarnavski, a declarat, joi seară, că trupele ruse și-au concentrat eforturile asupra direcției estice Avdiivka, relatează Komersant citat de Rador Radio România.
Potrivit lui Tarnasvki, soldații ucraineni continuă să desfăşoare o operațiune defensivă.
"Forțele ucrainene continuă să desfășoare o operațiune defensivă. Inamicul își concentrează principalele eforturi asupra direcției Avdiivka, unde, în ziua precedentă (28 februarie - n.r.), apărătorii noștri au respins 25 de atacuri inamice în zonele așezărilor Berdici, Orlivka, Tonenke, Pervomaisk, Nevelske" - a scris Tarnavski pe Telegram.
Potrivit comandantului, 38 de confruntări au avut loc pe linia frontului în direcţia Novopavlovsk. În plus, ocupanții ruși nu au înregistrat succese în Krasnohorivka, localitate eliberată de către soldații ucraineni. Doar în direcţia respectivă, ruşii au pierdut aproximativ 100 de oameni.